पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना। दिल्ली में बैठे कैबिनेट मंत्री व सांसद मनीष तिवारी ने डैमेज कंट्रोल अभियान शुरू कर दिया है। शिरोमणि अकाली दल के राष्ट्रीय अध्यक्ष और राज्य के डिप्टी सीएम सुखबीर सिंह बादल के कांग्रेस तोड़ो की रणनीति को करारा जवाब देते हुए मनीष तिवारी ने नाराज चल रहे विधायक भारत भूषण आशू को अपने पाले में लाने के लिए कवायद शुरू की है। जिला कार्यकारिणी में फेरबदल की इच्छा रखने वाले कांग्रेसी विधायक आशू को मनाने के लिए कांग्रेस के प्रदेश सचिव शोमैन सतीश शर्मा को लगाया गया है। शोमैन को अभी हाल ही में मंत्री मनीष तिवारी ने सेंट्रल बोर्ड ऑफ फिल्म सर्टिफिकेशन के एडवाइजरी पैनल का सदस्य बना कर उनकी नाराजगी दूर की है।
नाराजगी के कारण : कांग्रेस ने वेस्ट सीट के लिए भारत भूषण आशू को बतौर उम्मीदवार मैदान में उतारा। इसी सीट से चुनाव लडऩे के इच्छुक कांग्रेस के जिला प्रधान पवन दीवान व प्रदेश सचिव शोमैन सतीश शर्मा अलग-थलग पड़ गए। तिवारी के प्रिय माने जाते पवन दीवान और भारत भूषण आशू के बीच विधानसभा चुनाव से ही मतभेद हैं। जिसका खामियाजा पार्टी को भुगतना पड़ रहा है। शोमैन को कमान मनीष तिवारी के वफादार बताए जा रहे शोमैन सतीश शर्मा की टीम फिर से तिवारी से नाराज चल रहे कांग्रेसियों को मनाने में जुट गई है। विधानसभा चुनाव में सांसद तिवारी से नाराज हुए विधायक भारत भूषण आशू को फिर से तिवारी के नजदीक लाने के लिए प्रयास शुरू हो गए हैं। को लेकर कांग्रेसी नेताओं में हुआ 'पंगाÓ कांग्रेस पार्टी को लगातार डैमेज करता आ रहा है। लोकसभा चुनाव से पहले इस 'पंगेÓ को खत्म करने के लिए तिवारी ने पार्टी के कुछ सक्रिय कार्यकर्ताओं और पदाधिकारियों को चुना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn